User:Danieldann

ДАНИЕЛ ДАНН (Даниел Стојмановски) е роден на 26 Февруари 1987 година во Скопје, Македонија. Средното образование го завршува во скопската гимназија “Орце Николов” и продолжува на УКИМ – Економски Факултет каде студира маркетинг.

За прв пат на македонската музичка сцена се појавува во 2003 година на интернационалниот фестивал “Мелфест” во Прилеп.

Официјално својата кариера ја започнува дебитирајќи на “Макфест”(2005) со кантавторската тема “Имам сè”.

Пресврт во неговата кариера се случува по настапот на “Охрид фест”(2008) со неговата втора кантавторска тема “Губам од себе” (музика - Даниел Стојмановски; текст - Даниел Стојмановски / Биљана Спасеновска) каде во вечерта на “Нови Ѕвезди” го освои второто место.

“Пријател” е следниот сингл кој премиерно публиката имаше можност да ја чуе на престижниот “Макфест”(2008), дело на Владимир Дојчиновски (музика) и Весна Малинова (текст). Оваа тема ја освои наградата за најдобар аранжман на фестивалот, дело на Владимир Дојчиновски а воедно го освои и третото место на 44-то издание на сајбер фестивалот "World Song Contest". (http://www.world-song-contest.com/wsc44.htm)

Во месец декември 2008 е дел од кампањата за заштита на децата и младите од сексуални злосторства “Сонувај мирно”. Притоа е издаден и истоимениот сингл и видео запис, комплетно дело на Александар Масевски односно “Community pictures”.

Одличниот радиски хит “Губам од себе” кон крајот на Јануари 2009 ја добива и својата ремикс верзија (Губам од себе - Dance RMX by MASSE) како најава за новиот сингл и соработка.

“Скопје”(2009) - Избор за песна на Евровизија е следниот проект со кој и официјално ја започнува соработката со Александар Масевски. “Сила на љубовта” е хитот кој на Даниел ке му донесе голема популарност кај фановите и подршка од македонските музички критичари. Освојувајќи го петтото место во првата полуфинална вечер и успешно пласирање во финалето со деветата позиција како конечен пласман преставува ново поглавје во кариерата на Даниел. Во евровизискиот избор на македонскиот ОГАЕ клуб темата “Сила на љубовта” го освојува третото место.

По одличниот настап и успех на “Скопје 2009” Даниел потпишува договор со реноминираната македонска продуцентска куќа и официјално станува ексклузивец на “Massive Sky Music”.

Мај 2009 во етерот е и неговиот нов сингл насловен како “Се што ми треба“. Повторно се искачува на врвот на сите македонски топ листи и станува вистински летен хит. Миксот од поп, рок, денс, прогресив елементи и многу енергија стануваат заштитен знак за Даниел.

Во припрема на деби албумот се случуваат многубројни настапи и гостувања.

2010та - “Акција-Реакција“ уште еден нов сингл излегува од работилницата на Масевски, како второ претставување за Данн на националниот избор за песна на Евровизија.

“Сила љубави“ е првиот сингл кој беше изведен на српски јазик и кој воедно му го донесе 3тото место на Даниел на реноминираниот Радијски фестивал 2010 во Србија како единствен преставник од Македонија.

Периодов е актуелен новиот сингл “На некој друг“ (музика: А. Масевски, текст: А.Масевски/Биљана Пашариковска) за кој во скоро време ќе биде изработен и видео запис.